AlexejDobrolubov/national_council_slovak_2010 huggingface dataset:
39. schôdza NR SR - 10.deň - A. dopoludnia
Dátum: 2025-09-24
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

Ďakujem za slovo. No vymenoval ste veľmi veľa vecí, ktoré budú mať teda dopady na ľudí na Slovensku. Ale ja by som ešte chcela doplniť, že tretí konsolidačný balíček tejto vlády, aj chýbajúce financie spôsobia samosprávam na Slovensku celkový kumulatívny výpadok príjmov do rozpočtu vo výške 534 mil. eur. To včera skonštatoval teda predseda ZMOS-u a samosprávy preto budú musieť šetriť na športe, kultúre, na údržbe. Budú musieť prepúšťať, čo spôsobí vlastne, že teda budú tie vybavovania na úradoch dlhšie. Samosprávy budú musieť znižovať aj počet príslušníkov mestských polícií, čo bude mať väčších tlak na štátnu políciu. A ja sa teda pýtam, že či toto je to bezpečnejšie žiť o ktorom táto vláda hovorila v programovom vyhlásení vlády. Samosprávy budú mať väčší problém aj s financovaním a splácaním úverov o tomto všetkom tiež hovorila Rada, ktorá združuje samosprávy na Slovensku. A tiež skonštatovali, že Slovensko zaostáva za Českou republikou 15 rokov. A po konsolidačných opatreniach to bude až na úrovni 20 rokov. Čiže gratulujem k 14 rokom vlád Roberta Fica, sem sme to dopracovali.
39. schôdza NR SR - 8.deň - A. dopoludnia
Dátum: 2025-09-19
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

146. Ďakujem za slovo, pán predsedajúci. No, to, že člen koalície dneska teda prichádza s takýmto návrhom zákona, len dokazuje fakt, že táto vláda, žiaľ, nezvláda riešenie situácie v našich samosprávach a po predstavení konsolidačného balíčka si myslím, že vôbec nechápete, čo činíte. Za skoro dva roky ste neprišli so žiadnym systémovým riešením, kde by naozaj že sme reálne videli, že by niečo pomohlo našim obciam, mestám a krajom v budúcnosti riešiť problémy a tých problémov naozaj nie je málo dneska. A v predchádzajúcej konsolidácii ste zvýšili DPH, zaviedli ste transakčnú daň, znížili ste percento z podielových daní, to všetko malo naozaj konkrétne dopady na naše mestá a obce a teraz chcete opäť priamo siahať na ich peniaze a ešte im aj hovoríte, že aby šetrili. A ja sa teda pýtam, že kde majú napríklad menšie obce dneska šetriť. A prečo vláda vlastne teda nešetrí na sebe? Videli sme tu aj honosné oslavy a tieto peniaze mohli podľa mňa skončiť namiesto tých papalášskych osláv tiež v regiónoch. A idete presne opačnou cestou, ako by ste mali ísť, namiesto toho, aby sme sa rozprávali o reformných riešeniach, aby sme sa bavili o tom, že čo skutočne by naše obce, mestá a kraje posunulo, tak sa tu už druhýkrát snažíte opäť teda rozmrazovať alebo teda poskytovať obciam ich rezervné fondy. Ďakujem.
39. schôdza NR SR - 6.deň - B. popoludní
Dátum: 2025-09-17
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

Ďakujem veľmi pekne za slovo. Pani poslankyňa Plevíková vy si tieto vystúpenia robíte dobrovoľne? Lebo ja normálne, že žasnem, čo tu vy dokážete porozprávať za klamstvá a hlúposti a neviem, kde ste teda bola počas predchádzajúcich troch vlád Roberta Fica, ale viete, o koľko peňazí sme prišli za týchto vašich troch vlád a koľko peňazí sa tu rozkradlo za týchto vlád? A aj koľko káuz tu nebolo vyšetreným aj vďaka vášmu policajnému prezidentovi a vďaka vášmu špeciálnemu prokurátorovi? A vy naozaj idete ukazovať na niekoho prstom, veď vy by ste sa mali hanbiť v kúte a nie sa ešte ozývať a niekomu vyčítať nejaké kauzy a ja by som sa vás chcela opýtať, že čo ste za 14 rokov kedy na Slovensku reformovali. To by ma strašne zaujímalo, že skúste mi povedať nejaký príklad niečoho, kde ste urobili za vašich predchádzajúcich vlád nejakú reformu. Jediné čo tu naozaj viete, je dva roky vyplakávať a sťažovať sa na Hegera, Matoviča, Ódora, ale pán Ódor tu bol v úradníckej vláde 5 mesiacov, 5 mesiacov. Takto vám to aj ukážem, aby ste to aj videla a naozaj, že prosím, že prestaňte sa už s týmto strápňovať, lebo je to už naozaj doslova trápne. Ďakujem.
39. schôdza NR SR - 5.deň - B. popoludní
Dátum: 2025-09-16
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

Ďakujem veľmi pekne za slovo, pani poslankyňa Marcinková naozaj pomenovala mnohé problémy tejto konsolidácie, ale mňa tam zaujalo, že spomenula bývalú poslankyňu pani Tabak, ktorá si myslím, že je takým tragickým symbolom tejto vlády, ktorú im tak povediac daroval Igor Matovič. Pretože práve aj dneska ja som sa dozvedela, že pani Tabak teda zbiera ďalšiu z trafík na vodohospodárskom podniku. A chcela by som teda vedieť, že čo tam plánuje robiť. A presne pani poslankyňa pomenovala, že aj ona je ukážka toho, že oni sú schopní rozdávať pani Tabak rôzne funkcie len, aby sa jej teda asi nejako zavďačili za to akým spôsobom ona potom komunikuje. Ale je to teda podľa mňa smutná ukážka toho ako je táto koalícia odborne vyprahnutá. A mňa to aj prekvapuje, že mnohým poslancom a poslankyniam teda z vládnej koalície to nevadí, že ich teda reprezentuje takáto osoba. Ďakujem.
39. schôdza NR SR - 5.deň - B. popoludní
Dátum: 2025-09-16
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

Ďakujem veľmi pekne za slovo. Michal, ty si použil také prirovnanie, ktoré sa mi páči a podľa mňa že presne vystihuje aktuálnu situáciu, že táto vláda roztočila takú smrteľnú špirálu a možno, ja by som povedala, že táto vláda dáva vypiť podnikateľom aj bežným ľuďom taký smrteľný kokteil touto treťou konsolidáciou a ono je už naozaj takou bežnou súčasťou tohoto parlamentu, že ministri nás nepočúvajú pri rozpravách, tak ako to robil aj pán minister teraz počas toho, keď si ty vystupoval a rovnako to robia aj koaliční poslanci a poslankyne na výboroch, že často nepočúvajú a vlastne takto tu už fungujeme dva roky a výsledkom toho je to, že prišlo veľakrát na naše slová, keď sme ich upozorňovali na mnohé veci pri rôznych zákonoch a v tom lepšom prípade teda tie veci opravili dodatočne, ale teda v tom horšom prípade naozaj na túto babráckosť tejto vlády doplácajú bežní ľudia a mne by už dneska asi dve ruky nestačili na to, keby som mala vymenovať, aké všetky chyby počas teda prípravy zákonov táto vláda urobila a ja som preto len veľmi zvedavá, že vlastne čo ešte z tejto konsolidácie tretej nakoniec vzíde. Ďakujem.
39. schôdza NR SR - 3.deň - A. dopoludnia
Dátum: 2025-09-11
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

Ďakujem za slovo. Pán Hazucha, vymenoval ste tu množstvo problémov a, tak ako kolegovia povedali, že nebolo to úplne k tej téme, čo tu riešime teraz, ale ste členom koalície, ste členom najsilnejšej vládnej strany, tak to riešte. Však máte na to najlepšie možnosti, aby všetko, čo ste tu povedal, aby ste riešili. Ja za dva roky, ako som povedala aj v rozprave, nevidím od vás žiadnu snahu v oblasti vodárenstva, že by sme videli nejaké zásadné zmeny na margo tých problémov, ktoré v tejto téme máme. Jediný, kto sa touto témou zaoberá najviac, sme my v Progresívnom Slovensku, ktorí na to dlhodobo upozorňujeme, od vás neprichádza nič. Ďalšia vec, aj ten zákon alebo tú novelu, ktorú tu dnes máme, je výsledkom vašej práce a veľmi krásne to zhodnotil aj pán predseda Najvyššieho kontrolného úradu. Ďakujem.
39. schôdza NR SR - 3.deň - A. dopoludnia
Dátum: 2025-09-11
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

Pán Janas, no ja neviem, či ste vy bol predtým v SMER-e, alebo kde ste pôsobil, ale viete čo, mne to je normálne že tak ľudsky ľúto, čo tu zažívam, lebo ja keď počujem akože kam sme sa dopracovali, že my sa tu ideme akože tľapkať za malé úspechy a za pozitívne príklady a že ideme to tu dávať akože na piedestál a to je vlastne ako keby že úspech tohto štátu, že to je strašne málo. Že my chceme v Progresívnom Slovensku mať latku nastavenú oveľa vyššie. My chceme, aby sa ľuďom žilo v každom kúte Slovenska rovnako dobre. A ak to vy viete v tej Považskej Bystrici tak super robiť, prečo ste tomu pánovi ministrovi neporadili a prečo sa viac nezapájate do diskusie čo sa týka v oblasti vodárenstva. Veď teda tak dávajte tie návrhy, však povedzte ako to robíte, keď to robíte dobre. Však akože ja sa z toho naozaj že úprimne teším, ale my nemôžme predsa to, že vy vystúpite a poviete, že my to robíme dobre, že akože teraz máme byť spokojní. Veď to úplne rozporuje tomu, načo tu my sedíme. Ale ja sa ani potom nečudujem, že Slovensko je dneska tam kde je, keď takýmto spôsobom pristupujete k veciam. A pán Majerský nádej? No nie, s touto vládou žiadna nádej neexistuje. Po dnešku, keď aj toto tu vidíme a to, čo tu zažívame dva roky. Nie, toto nie je nádej, žiadna nádej. Toto je len zúfalstvo. Celú dobu, od výborov, cez tento parlament, od spôsobu, akým sa tu prijímajú zákony a toto je nádherná ukážka celého procesu to, čo tu zažívame. A Bei, ďakujem aj teda všetkým, ktorí sa pripojili do pripomienok, ale už nemám čas.
39. schôdza NR SR - 3.deň - A. dopoludnia
Dátum: 2025-09-11
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

Ďakujem veľmi pekne za slovo. Michal, ja by som chcela teda potvrdiť tvoje slová, lebo my keď sme asi dva roky dozadu, rok a pol, začali riešiť túto tému, čo sa týka aj skrytej privatizácii, aj sme na to teda permanentne upozorňovali, tak presne sa začali diať veľmi zaujímavé veci. Chodili nám maily, naozaj že bolo to citeľné, že niekto sa snaží vytvárať nátlak na nás a teda nehovoriac o tom, že títo páni používali aj na východnom Slovensku rôzne svoje médiá na to, aby úplne v inom, iným spôsobom vyfarbovali tú situáciu. A mňa teda naozaj prekvapuje, že páni z HLAS-u sa dali namočiť takýmto spôsobom do tej situácie a že im to nie je ani trochu trápne. Lebo vidím, že pán Kalivoda sa tak všelijako zvŕtal na tej stoličke a cítil sa asi nepríjemne. Teda, no asi áno, lebo odpovedať si neodpovedal na otázky, ktoré sme vám dali, asi na ne teda odpoveď. A ja dúfam, že aj ostatní kolegovia, ktorí sú tu, že dobre počúvali od rána, aj čo hovoril pán predseda Najvyššieho kontrolného úradu, a že tento pozmeňujúci návrh, ktorý teda tu máme nepodporia od pána Kalivodu. Ďakujem.
39. schôdza NR SR - 3.deň - A. dopoludnia
Dátum: 2025-09-11
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

Ďakujem veľmi pekne za slovo. A ja mám na pána Kalivodu jednu otázku, že kde bol tento pozmeňovací návrh napísaný. A zároveň by som chcela dodať, že počuli ste veľmi dobre pána predsedu Najvyššieho kontrolného úradu a rada by som aj vedela ako teda k tejto veci pristúpite vzhľadom na to, čo tu odznelo. Ďakujem.
39. schôdza NR SR - 6.deň - B. popoludní
Dátum: 2025-09-17
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

Ďakujem pekne. Ja v tej mojej rozprave, keď budem sa snažiť hovoriť, teda skúsim spomenúť niektoré skutočnosti, len budem sa musieť iba taký že manažment času, lebo a to aj svedčí o tom, že kam sme sa my dopracovali, že vlastne pravicová strana v parlamente v demokracii má 57 minút, aby okomentovala a v prvom čítaní obsiahla konsolidačný balíček. Čiže akože zásadnú vec a to je podľa mňa dosť kľúčové, ale možno iné. Pani Plevíková ja sa vás chcem spýtať, 2 600 za byt v Stupave v centre dobrá cena nie? Otázka stojí a prečo nie ja? Prečo nie my? Prečo nie Jožo Mak, Jožo Mak človek milión. Prečo Jožo Mak si nemôže z Lesov Slovenskej republiky od štátneho podniku nekúpiť za 2 600 euro byt? Prečo Jožo Mak musí znášať konsolidáciu? Prečo? Prečo ste nevytvorili podmienky, že Jožovi Makovi doručíte byť. Tak dobre už možno by nechcel ani v centre, možno by ho nechcel ani prerobený, možno by dal aj o 500 euro viac. A prečo syn človeka kto robí v lesoch, ktorý vlastne ustúpil nitrianskej mafii, za to, že ustúpil z postu riaditeľa, tak dostal vratku, nebolo mu čo dať, no tak dáme ti ten byt v Stupave. My sa ešte budeme dozvedať, že kto tu obchoduje, čo ste si vy vlastne z nášho štátu urobili. Dojnú kravu ste si z neho urobili, ale ja som poľnohospodár, pani Plevíková, ja vám poviem. Kravu môžte dojiť iba po určitú chvíľu. Po určite chvíli už nejde mlieko ale krv a tú kravu to zničí a zabije. Takže dávajte naozaj veľký pozor, čo z tej kravy chcete dostať. Lebo ona vás neuživí, neuživí všetkých tých darebákov a lenivcov neuživí, sľubujem vám to.
39. schôdza NR SR - 6.deň - B. popoludní
Dátum: 2025-09-17
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

Ďakujem pekne. Rozmýšľam ako to povedať, aby som teda moc nezvýšil hlas, neviem či sa mi to podarí, prípadne sa ospravedlňujem. Pán predsedajúci tam sedí, upozorňuje nás, že máme byť slušní a všetci sa máme správať slušne a čo ste vy za ľudia preboha. Ja teraz zisťujem jednu vec. Vy od ľudí chcete, aby konsolidovali, aby proste sa uskromnili, aby neviem čo všetko možné a dôvody sú. A pre boha večného, čo ste to urobili v tých lesoch teraz, čo mi prišlo. Za 2600 eur si syn nejakého námestníka kúpil byť v Stupave. Za 2600 od lesov. Čo si to vy dovoľujete pre kristove... Prepáčte, už ten hlas mi ide hore. Čo si to vy vlastne dovoľujete s tým štátnym majetkom. Čo to je, čo si vy myslíte, že to je váš lup. Ako môžete dnes predať niekomu veľký byť v Stupave za 2000 eur. Ako si to môžete dovoliť, keď konsolidujete, keď hovoríte, že ľudia majú šetriť, že sa majú uskromniť, že nie sú peniaze na nič. Ako môžete predať synovi nejakého námestníka lesov za 2600 eur. Prosím vás, dneska za to nekúpite práčku s televízorom. Čo si to dovoľujete. Čo ste to za ľudia. Vy budete upozorňovať niekoho, že sa majú správať slušne? Vy si slušne vychovajte syna. Vy sa správajte slušne. Vy ste túto krajinu ukradli nám všetkým. Čo si to dovoľujete. Ja to ešte v rozprave poviem. Neskutočná vec. Ľudia, počúvajte dobre, čo boli schopní. Máte sa uskromniť a 2600 eur byt v Stupave. Keď ste v správnej skupine ľudí. Fuj, hanba. Neskutočné.
39. schôdza NR SR - 5.deň - B. popoludní
Dátum: 2025-09-16
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

Ďakujem pekne. Ono teraz som sa dočítal, že legendy odchádzajú a zomrel Robert Redford a to je pre mňa ako že silný príbeh a také vyluhované, vyluhované príbehy máme po týchto veľkých legendách. A bola taká veľká legenda aj podnikateľského sveta, ja nikdy neviem, či to dobre vyslovím, Lee Iacocca, to bol taký že kráľ akvizícií, guru, ktorý hovoril, že keď išli niečo kupovať, tak vyhodnocovali tri ukazovatele – majetok, produkt a firemnú kultúru. A ja som ho čítal pred nejak 25-30 rokov dozadu a vravím, čo to je za blbosť že firemná kultúra, že to je oproti majetku a produktu nič. A on dokonca v tej knihe písal, že aj keby tá firma mala majetok, mala produkt, ale neni kompatibilná firemná kultúra, tak nechcú, neakvizujú, proste nerobia akvizíciu. A ja som ho pochopil, po dlhých, dlhých rokoch som ho pochopil, lebo naozaj je veľký problém, aká je firemná kultúra vo firme, v štáte, v politickej strane. To je DNA. To proste, keď to tam raz vložíš, už to nevymeníš, a toto je nebezpečné. Pán minister, nebezpečné je to, čo sa vám podarilo, v úvodzovkách, vyrobiť. Naozaj z ľudí, ktorí sú darebáci, ktorí by skončili ja neviem kde, tak tu sa dneska tvária za podnikateľov, za vplyvných ľudí a len motajú, krútia a nič, nič, nič, nič, žiadna hodnota. Toto je nebezpečné. To je firemná kultúra proste, žiaľ, prepáčte, vašej, vašej garnitúry, že proste vytvárate predpolie choď tam a pomôž si. Vidíte a už ste došli, došli ku koncu, už je problém. A len možno, či to stihnem, to jedno percento, viete, to je ten biblický príbeh, ona veľa dala z toho mála, čo mala, hej, a vy hovoríte, že úspech je, že ste nechali jednopercentný deficit, keď ste odchádzali. Ale vtedy boli krajiny, ktoré nechávali prebytkový rozpočet, viete, čiže s týmto by som sa naozaj, naozaj nechválil. Ďakujem.
39. schôdza NR SR - 5.deň - B. popoludní
Dátum: 2025-09-16
Poslanec: Hlina, Alojz (SaS)
Druh vystúpenia: Vystúpenie v rozprave

Pán Žiga, ja mám pocit, že žiarlite, že som vám v tom skvostnom zozname typu Kočner, Bašternák, Bödör nemenoval. Prísne vzaté, aj vy, čo ste vy vytvorili? Viete, že toto je tiež mňa naozaj, ja hovorím o podstate konsolidácie. Podstata konsolidácie je v tom, že je slabá ekonomika, že nemá zdroje, a že zdroje treba ušetriť. Lenže procesne to ešte robíte narýchlo, to je druhá vec. A tá podstata je v tom, že tu sú ľudia, ktorí nevytvárajú hodnoty. Tvária sa tu všetci tvária, nosia, plávajú vzduchom jak neviem čo a nevytvárajú hodnoty. Takže tu sa ukonsolidujeme k smrti. Hej, budeme sa tu konsolidovať od rána do večera, ale prísne vzaté čiastočne máte pravdu, že tej procesnej stránke keby som sa vrátil stotožňujem sa s kolegami, čo tu už bolo povedané a ten môj príspevok je v tom, že ja neviem, že by som ja tak robil viete, že...
39. schôdza NR SR - 5.deň - B. popoludní
Dátum: 2025-09-16
Poslanec: Hlina, Alojz (SaS)
Druh vystúpenia: Vystúpenie v rozprave

Pán poslanec Hlina, ďalší v rozprave. Takže tu sa ukonsolidujeme k smrti. Hej, budeme sa tu konsolidovať od rána do večera. Ale prísne vzaté čiastočne máte pravdu, že tej procesnej stránke, keby som sa vrátil, stotožňujem sa s kolegami, čo tu už bolo povedané a ten môj príspevok je v tom, že ja neviem, že by som ja tak robil viete, že už malo byť dávno zasadený a vtedy začnete rozmýšľať, čo budem sadiť. Viete, to by som neugazdoval, by mi to všetko vykapalo v tých maštaliach. Viete, že to je naozaj a to je taká by som povedal, že elementárna logika, že proste veci plánujete v určitom, očakávaný predpoklad je. Hej, že teda aha, teraz niečo príde, tak musím nejakú vec učiniť. A toto je na tom bolestivo nebezpečné a strašne rizikové, že komu vlastne sme tu krajinu odovzdali, keď tá schopnosť tam nie je, hej, takto v predstihu proste ľudí na to pripraviť. Ale ja rozumiem tým výhovorkám, Radičová a Dzurinda, Šargolit, Solotka. Kľudne, od Adama, to je jedno, hej, ale ten zodpovedný hospodár vie, kedy treba sadiť. Vie, kedy treba o tom rozprávať. Tam mi to procesne naozaj veľmi chýba. To som mal zámer povedať a tej telu zákona. Prípadne rozviniem tú myšlienku s tým vypchatým žralokom potom. Tak dúfam, že už tam ma, pán predsedajúci, nezastavíte. Ďakujem pekne.
39. schôdza NR SR - 1.deň - B. popoludní
Dátum: 2025-09-09
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

131. Ďakujem veľmi pekne. Hovorí sa, že v živote ľudstva boli v zásade iba dva vynálezy, jeden vymyslel Gutenberg a druhý Zuckerberg, a jedno aj druhé spôsobilo zlacnenie slova a slovo prestalo mať zmysel a my naozaj ideme do TikToku už dokonca. Ja už si fakt neviem predstaviť, že čo je vlastne zmyslom bytia v parlamente, keď tu už ani rozprávať nemôžme. Ja viem, že keď sa tam niekto postaví, nemusí tam byť ani hodinu, ani tri minúty, ani minútu, lebo nepovie dokopy nič. Ale keď chcete rozprávať o zákone o EIA, tak keď si ju chcete, fundovane o tom rozprávať, tak to nedáte za 15 minút. Keď chcete rozprávať o zákone o nájme poľnohospodárskej pôdy a chcete o ňom rozprávať fundovane a v kontexte a v tom, že čo predkladáte, tak neviete o tom rozprávať iba 15 minút. Tak ja sa pýtam, že čo je zmyslom bytia v slovenskom parlamente. Naozaj, že kam to ideme dostať, že do TikToku, že tam budeme môcť nakoniec iba sa vedieť postaviť a zakývať ručičkami a usmiať sa s jamkami v lícach? Že čo, čo od nás máte, aké máte odo mňa očakávanie, od poslanca? Čo tu ja vlastne môžem, alebo nemôžem robiť? Ja keď sa na niečo pripravujem, tak sa na niečo pripravujem. Keď si niečo naštudujem, tak chcem o tom rozprávať. A ako môžem o niečom rozprávať, keď som obmedzený v tom čase na päť minút? Ako môžete rozprávať o niečom päť minút? Však to môžte len tak šplechnúť. To nemôžte fundovane sa vyjadriť k tomu zákonu. Nemôžme rozprávať na výboroch, lebo výbory nefungujú, neotvárate ich, utekáte, furt sa niekto niekde ponáhľa. Furt pomaly v prestávke na záchod sú výbory a tu ideme do pléna, kde ešte ako tak sa dalo rozprávať, nie, ani tu sa už nebude dať rozprávať. Tuto bude TikTok. Prisamfakt. Tu sa budete len musieť usmievať a úplne stačí. To máte takéto očakávanie za tých šesťtisíc? Ja viem, že vám sa to nechce čítať, že to ani neviete niektorí čítať s pochopením, ani tomu nerozumiete, čo čítate. Ale ak chce niekto fundovane vystúpiť k zákonu a dať nejaký návrh, tak sa do pätnástich minút nevie zmestiť.
35. schôdza NR SR - 13.deň - A. dopoludnia
Dátum: 2025-06-16
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

86. Ďakujem pekne. Ja znova len procesne. Pani kolegyňa, ja som naozaj počúval Roberta Fica, ktorý v piatok na ministerstve kultúry povedal, že do tej ústavy ideme v zásade dávať iba to, čo už vieme od čias Cyrila a Metoda, svätého Cyrila a Metoda. Nuž, tak sa potom pýtam, keď to už vieme od čias Cyrila a Metoda, prečo to už tu nie je, a prečo ešte tuna horúčkovito pán Gašpar aj s pánom ministrom tvoria nejaký pozmeňovák a tam diskutujú. A ešte sa to bude meniť. Však to malo byť. Už 1 200 rokov vieme, kde mal byť problém. Malo to mať určitú dôstojnosť, keď ju chcete zabezpečiť aj dátumom účinnosti, že toto mi nejako začína v tom celom chýbať. A mne tam vadí, a to uvidím ak sa dostanem k tomu, tá exitová vložka, ktorú ste tam dali, aj o tú exitovú doložku, hej, schovaná pod neviem ani presne jak sa to volá. A o tom treba rozprávať, hej, že čo vlastne, aký zámer máte, lebo po dve pohlavia od Cyrila a Metoda až k exitovej doložke. A tá exitová doložka kľudne môže byť aj o tom, že treba z niekadiaľ vyexitovať a treba sa oprieť o ústavu, ktorá to umožňuje. A to ste, mám pocit, že nepovedali aj všetkým kolegom, ktorí do toho hľadia skrz svoje presvedčenie a dar viery, ktorý majú, hej, pozerajú cez to z toho konzervatívneho hľadiska, ale zdá sa, že ste si tam prepašovali túto exitovú doložku a o nej treba rozprávať.
35. schôdza NR SR - 13.deň - A. dopoludnia
Dátum: 2025-06-16
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

76-2 O tom by som vedel tiež niečo, ale len to skúsim povedať tak, že predkladateľom tejto zmeny ústavy je Robert Fico, ten Robert Fico, ktorý vlastne pripravil, zaplatil a osadil sochu Svätopluka, toho Svätopluka, ktorý vyhnal učeníkov sv. Cyrila a Metoda, čiže to sú také, akože hovoríš, nejaké paradoxy doby, ale také presne žijeme. A ešte viete čo bolo zaujímavé? Že za tú sochu nevedeli ani zaplatiť. A tomu sochárovi, ten čo im odlieval tú sochu, som povedal, vieš čo, povedz im, že kúpim tú pohľadávku. Viete čo sa stalo? Za tri dni dostal peniaze. Takže toto... (Prerušenie vystúpenia časomerom.) (Potlesk.)
39. schôdza NR SR - 4.deň - A. dopoludnia
Dátum: 2025-09-12
Poslanec: Hajko, Jozef (KDH)
Druh vystúpenia: Vystúpenie s faktickou poznámkou

Ďakujem za slovo. Ja sa k predmetu rokovanie dnešného vyjadrím o chvíľu vo svojom vystúpení. Len sa chcem ohradiť proti tomu aby minister financií spájal úmrtie 20 tisíc ľudí počas pandémie s nejakými konkrétnymi členmi vlády. Ba dokonca to spájal aj s nejakým státím na rad na očkovanie. Mi to tak trošku pripomína výroku tu pána kolegu, čo tu sedáva o dve lavice vyššie, ktorý hovorí podobné veci. Takže nepripadá mi to primerané aby sme takéto veci otvárali práve pri rokovaní takej dôležitej veci ako konsolidácia verejných financií.